புதுடெல்லி: இந்திய ரயில்வே அதிகாரிகள் வெளியிட்ட புள்ளிவிபரபடி, கடந்த மூன்றரை ஆண்டில் ரயிலில் 55,369 திருட்டு, 1,570 வழிப்பறி மற்றும் கொள்ளை சம்பவங்களில் ெதாடர்புடைய 11,788 பேர் கைது செய்யப்பட்டுள்ளதாக தெரிவிக்கப்பட்டுள்ளது. மத்திய ரயில்வே அமைச்சகம், கடந்த 2017 செப்டம்பர் முதல் கடந்த ஆகஸ்ட் மாதம் வரையிலான ஓராண்டு காலத்தில், நாடு முழுவதும் நடந்த விபத்து குறித்த அறிக்கையை வௌியிட்டுள்ளது. அதில், 75 ரயில் விபத்துகளில், 40 பேர் உயிரிழந்ததாக தெரிவித்துள்ளது. கடந்த ஏப்ரல் 26ம் தேதி உத்தரபிரதேசத்தில் பள்ளி வேன் மீது ரயில் மோதிய விபத்தில், 13 குழந்தைகள் பலியாகியது ெபரிய சம்பவமாக கருதப்படுகிறது. கடந்த 5 ஆண்டுகளில் குறைவான விபத்துகள் பதிவான ஆண்டாக கடந்த ஆண்டு அமைந்துள்ளது. முன்னதாக கடந்த 2016-17ம் ஆண்டு காலத்தில் நிகழ்ந்த 80 விபத்துகளில், 249 உயிரிழப்புகள் ஏற்பட்டு உள்ளன. கடந்த 2013-14ம் ஆண்டு காலகட்டத்தில் நடந்த 139 விபத்துகளில் 275 பேர் பலியாகி இருக்கின்றனர். கடந்த 2014-15ம் ஆண்டில் 108 விபத்துகளும், 196 உயிரிழப்புகளும் நிகழ்ந்து உள்ளன.